Diari Oficial de la Generalitat Valenciana


Sumari del DOGV 4792, del 07-07-2004 (2004/6928)

RESOLUCIÓ de 4 de maig de 2004, del conseller de Territori i Habitatge, per la qual s'aprova definitivament el pla especial modificació d'accessos a la Santa Faç des de la carretera CN-332, del terme municipal d'Alacant, haurà de tindre's en compte els condicionants establerts en la declaració d'impacte ambiental de data 17 de setembre de 2003, referits a la incorporació de les mesures protectores i correctores en els projectes de construcció i a condicions d'execució.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6928


Data del document
:   04-05-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * pla d'urbanisme
    * impacte ambiental
    * xarxa de carreteres

RESOLUCIÓ de 4 de maig de 2004, del conseller de Territori i Habitatge, per la qual s'aprova definitivament el pla especial modificació d'accessos a la Santa Faç des de la carretera CN-332, del terme municipal d'Alacant, haurà de tindre's en compte els condicionants establerts en la declaració d'impacte ambiental de data 17 de setembre de 2003, referits a la incorporació de les mesures protectores i correctores en els projectes de construcció i a condicions d'execució. [2004/M6928]
  
Vist l'expedient relatiu al pla especial modificació d'accessos a la Santa Faç des de carretera CN-332, del terme municipal d'Alacant, promogut per la Conselleria d'Infraestructures i Transport, i de conformitat amb els següents
  
Antecedents de fet
  
1. El pla especial es va sotmetre a informació pública, durant un mes, mitjançant resolució del conseller d'Obres Públiques, Urbanisme i Transports, hui d'Infraestructures i Transport del dia 24 de febrer de 2003, i es va publicar l'anunci en el Diari Oficial de la Generalitat Valenciana número 4.460, de data 14 de març de 2003, i en el diari El Periódico de data 4 de març de l'any 2003. Després del pertinent període d'exposició pública, en el qual no es van presentar al·legacions, es va aprovar provisionalment pel director general d'Obres Públiques de la Conselleria d'Infraestructures i Transport el dia 28 de gener de 2004.
  
2. El pla especial consta de memòria informativa i justificativa amb estudi d'impacte ambiental, plànols d'informació i ordenació.
  
3. Consten en l'expedient les següents sol·licituds i emissions d'informes i dictàmens:
  
- Direcció General de Carreteres del Ministeri de Foment, de data 17 de març de 2003, favorable, condicionat que es resolga la connexió de la via de servei que existeix en el marge dret de la CN-332 a la glorieta projectada.
  
- Servei Territorial de Carreteres d'Alacant, de la Conselleria d'Obres Públiques, Urbanisme i Transport, hui d'Infraestructures i Transport, de data 16 de març de 2003, favorable.
  
- Servei de Planificació i Ordenació Territorial d'Alacant, de la Conselleria d'Obres Públiques, Urbanisme i Transport, hui de Territori i Habitatge, de data 13 de març de 2003, favorable, encara que proposa la previsió d'entroncament del futur viari paral·lel a la canalització amb la rotonda proposada.
  
- Direcció General de Gestió del Medi Natural, de la hui Conselleria de Territori i Habitatge, el dia 17 de setembre de 2003 dicta declaració d'impacte ambiental acceptable amb nou condicionants, referits a la incorporació de les mesures protectores i correctores en els projectes de construcció i a condicions d'execució.
  
- Dictamen favorable del ple de l'Ajuntament d'Alacant, de data 13 de maig de 2003.
  
4. La Comissió Territorial d'Urbanisme d'Alacant, en sessió celebrada el dia 15 de març de 2004, va acordar informar favorablement el pla especial modificació d'accessos a la Santa Faç des de carretera CN-332, del terme municipal d'Alacant, i proposen al conseller la seua aprovació definitiva.
  
Fonaments de dret
  
1. La tramitació ha sigut correcta, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i 168 del Reglament de planejament de la Comunitat Valenciana (en endavant RPCV).
  
2. La documentació està completa d'acord amb els articles 27 de la LRAU i 91 del seu Reglament de Planejament.
  
3. L'objecte del pla especial és la modificació de la qualificació del sòl dels terrenys pels quals discorre la nova rotonda en l'accés de la Santa Faç, actualment qualificat SNU/RU, per la de sistema general de transport/xarxa viària (T/V), per a poder escometre la modificació de la carretera, substituint l'actual accés amb semàfors a la Santa Faç per una solució en rotonda, la justificació de la qual es fonamenta en major seguretat i fluïdesa per al trànsit de pas.
  
No s'indica res de la classificació, per la qual cosa s'entén que es manté com a sòl no urbanitzable.
  
El supòsit de definició i protecció de les vies de comunicació estan previstos en article 12.E de la LRAU. L'oportunitat del pla especial apareix suficientment motivada en la necessitat de permetre la construcció de la rotonda i no s'aprecia la concurrència de raons que determinen la formulació d'objeccions a aquesta.
  
Respecte a les observacions del Servei de Planificació i Ordenació Territorial d'Alacant i del Ministeri de Foment, s'indica en l'expedient que el disseny de la glorieta sí que respon a la dita previsió, segons exigència efectuada pels serveis tècnics municipals i que la via de servei queda connectada directament a la glorieta i es manté l'accés directe a l'estació de servei i indústries annexes a la carretera, respectivament.
  
4. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 de la LRAU, en relació amb l'article 6.e, i 10.a del Decret 201/2003, de 3 d'octubre, del Consell de la Generalitat pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats, i la resta de disposicions de general i de pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament el pla especial modificació d'accessos a la Santa Faç des de la carretera CN-332, del terme municipal d'Alacant, haurà de tindre's en compte els condicionants establits en la declaració d'impacte ambiental de data 17 de setembre de 2003, referits a la incorporació de les mesures protectores i correctores en els projectes de construcció i a condicions d'execució.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 4 de maig de 2004.- El conseller de Territori i Habitatge: Rafael Blasco Castany.